Glotnutis
Glotnutis (angl. smoothie – glotnus, švelnus) – tirštasis kokteilis iš šviežių vaisių, uogų, daržovių. Paprastai ruošiamas trintuvu, kokteiline ir atskiedžiamas kriaušių ir obuolių, apelsinų sultimis ar vandeniu. Gali būti pagardintas augaliniu pienu, pienu, kefyru, jogurtu ar ledais ir prieskoniais (kakava, cinamonu). Sotumo suteikia bananas, avokadas. Glotnučiai pradėti gamintu išradus trintuvus. Netrukus tokie kokteiliai buvo pardavinėjami JAV Vakarų pakrantės sveiko maisto parduotuvėse. Greito maisto restoranai pradėjo dėti šokolado ir kitų natūralių saldžių priedų į glotnučius. Pats terminas glotnutis (angl. smoothie) pradėtas vartoti receptų knygose ir kaip prekinis ženklas XX a. 9-ajame dešimtmetyje. XXI a. glotnučius imta vartoti vietoje vaisių ir daržovių namuose.